  Виталий Пронин Алексей Серебренников ӝутӥз вань улосъёсты сюлмаськытӥсь ужпумез: куашкан калэ вуэм сэрегъёсын улӥсьёслы улон инты висъян. Шуиз: Сарапул вӧзын ик вань Симониха. Отысь куашкано кадь баракъёсын 38 мурт улэ.Санкт-Петербургын ортчиз Россиысь «Калык фронтлэн» медиафорумез. Отчы пыриськизы Удмуртиысь 6 журналистъёс, Россилэн Президентэзлы Владимир Путинлы юан но сётӥзы.«Калык фронт» кылдытэмын вал 2011-тӥ арын. Туннэ кунысьтымы ваньмаз 85 улосъёсын ёзъёсыз усьтӥськемын. Соос чакласа возё Россилэн Президентэзлэн май указъёсызлэсь быдэсъяськемзэс, нюръясько коррупциен, кун коньдонэз тус-тас каронэн. Арлы быдэ ортчытъяло форумъёс, лэчыт ужпумъёсты сэртто-пертчо.Таиз форум 4-тӥез луиз. Отчы оглом 500-лэсь ятыр адями люкаськылӥз, пӧлазы - улосъёсысь журналистъёс, блогеръёс, куд-ог министерствоослэн но ведомствоослэн кивалтӥсьёссы. 3 нунал ӵоже соос пӧртэм площадкаосын пумиськылӥзы. Улонэ пыӵатӥськись пӧртэм проектъёссэс, кылсярысь, «Бадӟым чылкытатӥськон», «Урод сюресъёсын карта», «Нылпиослы - одӥг кадь луонлыкъёс», эскеризы.Медиафорумысь одӥгаз кенешонэ пыриськиз Владимир Путин но - «Калык фронтлэн» со азьветлӥсез луэ. Кӧня ке журналист солы юан сётыса вуттӥз. Огез соос пӧлысь - Сарапулысь «Наше время Удмуртия» газетлэн валтӥсь редакторез, «Калык фронтлэн» Удмуртиысь ёзэзлэн адямиез Алексей Серебренников.Алексей Серебренниковен телефон пыр герӟаськылӥм, Санкт-Петербургысь бертыкуз:- В. Путинэз пӧртэм ужрадъёсысь 7 пол адӟыны кылдылӥз ни, - шуиз со. - Бӧрсьысь бӧрсе 4 ар пыриськылӥ пресс-конференциосаз, 3-тӥ ползэ вуылӥ «Калык фронтлэн» форумаз. Президентлы куке но юан сётыны быгато шуыса осконме ӧй ыштылы. Вуиз со нунал!Алексей Серебренников ӝутӥз вань улосъёсты сюлмаськытӥсь ужпумез: куашкан калэ вуэм сэрегъёсын улӥсьёслы улон инты висъян. Шуиз: Сарапул вӧзын ик вань Симониха. Отысь куашкано кадь баракъёсын 38 мурт улэ. Шоро-куспо арлыдзы - 60 арес. Ваньзы сямен пенсионеръёс, вань инвалидъёс но. Кам шур тудӟыку, соос доры ӝог юрттэт сётӥсьёс но, тылпу кысӥсьёс но уз пыре ни.- Озьы улыны уг яра! - шуэ Алексей Серебренников. - Симонихае ми, «Калык фронтлэн» элькунысьтымы ёзчиосыз, нырысьсэ вуылӥм ар талэсь азьло. Кылэм-адӟеммес вуттӥм элькун кивалтэтозь. Табере - Путин дорозь. Куашкан калэ вуэм сэрегъёсын векасьёсты выль интые выжтонъя программа туэ йылпумъяське. Но туж оскем потэ, та выллем вылез программа одно ужаны кутскоз шуыса.Алексей Серебренниковен ӵош «Калык фронтлэн» форумаз вуылӥзы на «Удмуртская правда» газетысь Наталья Тютина, «Удм-инфо» ивор вӧлмытонъя агентствоысь Мария Родионова, «ТНТ-Можга» телеканалысь Люция Владимирова, «День.org» интернет-газетысь Дмитрий Манылов но Дэбес ёросысь «Новый путь» газетысь Юлия Кардапольцева. Ваньзы соос лауреатъёс луизы журналистъёс куспын радъям вожвылъяськонын.- Ужъёсты эскериз Москваысь жюри, - пусйиз Алексей Серебренников. - Кунысьтымы 4 сюрслэсь ятыр журналист конкурсэ пыриськиз. Сомында пќлын вормон басьтон - туж данъяськымон.Элина Кумачёва youtube видеоысь суред  